Rīgā, 2025. gada 30. septembrī

**LĒMUMS Nr. 43/1-1**

**Par VSIA “Latvijas Sabiedriskais medijs” vidēja termiņa darbības stratēģijas 2026.-2029. gadam īstenošanas periodā sasniedzamajām sabiedriskā labuma mērķu vērtībām, sabiedriskā pasūtījuma 2026. gada plānā īstenojamiem uzdevumiem un plānu nefinanšu mērķu izpildei un darbības virzienu sasniedzamo rezultātu sasniegšanai stratēģijas izpildei 2026. gadā**

Sabiedrisko elektronisko plašsaziņas līdzekļu padome (turpmāk – Padome), pamatojoties uz Sabiedrisko elektronisko plašsaziņas līdzekļu un to pārvaldības likuma (turpmāk – SEPLPL) 9. pantu, 10. panta pirmās daļas 1. punktu, 11. pantu; “Latvijas Sabiedriskā medija pārvaldības, finansēšanas un sabiedriskā pasūtījuma īstenošanas kārtības” (turpmāk – Kārtība) 18., 19. punktu; ņemot vērā VSIA “Latvijas Sabiedriskais medijs” dalībnieku sapulces 2025. gada 12. februāra lēmumu Nr. 4/1-5 “Par Sabiedrisko elektronisko plašsaziņas līdzekļu padomes kā VSIA “Latvijas Sabiedriskais medijs” valsts kapitāla daļu turētājas gaidu vēstules VSIA “Latvijas Sabiedriskais medijs” valdei apstiprināšanu”; ievērojot Padomes 2025. gada 31. jūlija sēdes protokollēmumu,

nolemj:

1. Uzdot VSIA “Latvijas Sabiedriskais medijs” (turpmāk – LSM) vidēja termiņa darbības stratēģijas 2026.-2029. gadam īstenošanas periodā sasniegt sekojošas sabiedriskā labuma mērķu vērtības:

|  |  |  |  |  |  |
| --- | --- | --- | --- | --- | --- |
|  | **Bāzes vērtība (2025)** | **Mērķa vērtība****2026** | **Mērķa vērtība****2027** | **Mērķa vērtība****2028** | **Mērķa vērtība****2029** |
| **Sasniedzamība (LSM kopējā nedēļā)** | 76% | 79% | 80% | 81% | 82% |
| **Kvalitāte (LSM piedāvā kvalitatīvu saturu)** | 53% | 54% | 55% | 56% | 57% |
| **Uzticēšanās LSM (Cik lielā mērā jūs uzticaties LSM)** | 48% | 54% | 55% | 56% | 57% |
| **LSM stiprina manu piederības sajūtu Latvijai** | 50% | 51% | 53% | 55% | 57% |
| **LSM ziņu un aktuālās informācijas raidījumos ataino dažādus viedokļus, arī tos, kuri atšķiras no mana** | 54% | 56% | 58% | 60% | 62% |
| **LSM piedāvā man vērtīgu un saistošu saturu par kultūru** | 57% | 58% | 59% | 60% | 61% |
| **LSM motivē kritiski domāt un spriest par man apkārt notiekošo** | 47% | 49% | 51% | 53% | 54% |
| **LSM sniedz jaunas un noderīgas zināšanas par uzņēmējdarbību** | 48% | 49% | 50% | 51% | 52% |

2. Uzdot LSM atbilstoši sabiedriskā labuma mērķiem un sabiedriskā pasūtījuma kā sabiedrības demokrātiskajām, sociālajām un kultūras vajadzībām un interesēm atbilstoša plaša un daudzveidīga informatīva, analītiska, izglītojoša, izklaidējoša, iesaistoša un kultūras satura un pakalpojumu kopuma īstenošanai sekojošus uzdevumus sabiedriskā pasūtījuma 2026. gada plāna sagatavošanai un izpildei:

|  |  |
| --- | --- |
| **Sabiedriskā labuma kategorija** | **“Sabiedrība”** |
| *Mērķis:* | *Nodrošināt daudzpusīgu Latvijas sabiedrības pašizziņu, pārstāvot iedzīvotāju daudzveidību, veidojot savstarpējo izpratni starp dažādajām sabiedrības grupām un meklējot kopīgo.* |
| 1. Nodrošināt valstiski nozīmīgu un starptautiskas nozīmes notikumu atspoguļošanu. |
| 2.Nodrošināt saturu bērniem, pusaudžiem, jauniešiem, izmantojot katras šīs auditorijas grupas sasniegšanai piemērotākās platformas lineārajā un digitālajā vidē. |
| 3. Nodrošināt sabiedrības daudzveidības reprezentāciju, tajā skaitā mazākumtautības, dzimumu līdztiesību, citas mazākuma grupas, kā arī reliģiskās grupas. |
| 4. Nodrošināt saturu par cilvēkiem ar invaliditāti un satura pieejamību un piekļūstamību cilvēkiem ar invaliditāti, tajā skaitā iesaistot arī satura veidošanā. |
| 5. Nodrošināt daudzveidīgu Latvijas reģionos dzīvojošo iedzīvotāju un notikumu reprezentāciju. |
| 6. Nodrošināt saturu par diasporu un satura pieejamību diasporai, tajā skaitā arī iesaistot diasporas pārstāvjus satura veidošanā. |
| 7. Nodrošināt profesionālā un amatieru (tautas) sporta notikumu atainošanu, īpaši ar Latvijas sportistu līdzdalību, tajā skaitā nodrošināt sporta un sporta politikas analīzi. |

|  |  |
| --- | --- |
| **Sabiedriskā labuma kategorija** | **“Demokrātija”** |
| *Mērķis:* | *Veidot sabiedrības izpratni par sabiedrībai nozīmīgiem lēmumiem, sekmēt pierādījumos balstītu lēmumu pieņemšanu, informēt sabiedrību par sociālpolitiskajām aktualitātēm, veicināt politisko atbildīgumu, veicināt medijpratību un vairot izpratni par mediju lomu demokrātijā.* |
| 1. Nodrošināt daudzpusīgu, redakcionāli neatkarīgu, kvalitatīvu un neitrālu ziņu saturu dažādās platformās, plašāk un mērķēti sasniedzot dažādu mērķauditoriju grupas. |
| 2. Nodrošināt daudzpusīgu un kvalitatīvu informatīvi analītisko, diskusiju un debašu saturu – politisko, ekonomisko, sociālo, kultūras, vides ilgtspējas, reģionālās attīstības, izglītības, zinātnes, uzņēmējdarbības, valsts drošības un sporta jomas procesu izpēti un analīzi. |
| 3. Nodrošināt daudzpusīgu un kvalitatīvu pētniecisko saturu – politisko, ekonomisko, sociālo, kultūras, vides ilgtspējas, reģionālās attīstības, izglītības, zinātnes, uzņēmējdarbības, valsts drošības un sporta jomas procesu izpēti un analīzi. |
| 4. Nodrošināt medijpratības kā auditorijas izpratnes veicināšanu par mediju, tajā skaitā sabiedrisko mediju, darbības mērķiem, uzdevumiem un nozīmi demokrātiskā sabiedrībā. |
| 5. Nodrošināt līdzsvarotu un politisko viedokļu daudzveidību aptverošu 2026. gada Saeimas vēlēšanu atspoguļošanu, kā arī priekšvēlēšanu debašu rīkošanu valsts valodā kā Latvijas sabiedrības kopējās saziņas un demokrātiskās līdzdalības valodā. Nodrošināt Priekšvēlēšanu aģitācijas likuma prasību ievērošanu.  |

|  |  |
| --- | --- |
| **Sabiedriskā labuma kategorija** | **“Kultūra”** |
| *Mērķis:* | *Radīt saturu, kas veido un bagātina Latvijas kultūrtelpu, stiprināt Latvijas nacionālo identitāti, sekmēt kultūras jaunradi, apzināt kultūras mantojumu, to padziļināti izzinot un rodot pielietojumu šodienā.* |
| 1. Nodrošināt daudzpusīgu un kvalitatīvu saturu par nacionālās kultūras daudzveidību un tradīcijām, pilnvērtīgi izmantojot dažādus žanrus un formātus, tajā skaitā attīstot analīzi un kritiku.  |
| 2. Nodrošināt saturu par Latvijas kultūrtelpu savdabīgumu un daudzveidību, pasaules un Eiropas kultūru. Veicināt kultūras pieejamību un radīt klātesamības sajūtu, nodrošinot tiešraides.  |
| 3. Veicināt latviešu valodas, tajā skaitā tās paveidu un dialektu, lietošanu un attīstību.  |
| 4. Nodrošināt saturu par Latgales un latgaliešu kultūru, valodu, vēsturi un lomu latviešu nācijas un Latvijas identitātes veidošanā, nodrošināt latgaliešu valodas lietojumu, it īpaši Latgales iedzīvotājiem paredzētā vai Latgales aktualitātes atainojošā saturā. |
| 5. Nodrošināt saturu par Latvijas pirmiedzīvotājiem – lībiešiem –, to valodu, kultūru, vēsturi, aktuālajām norisēm un nozīmi latviešu nācijas un Latvijas identitātes veidošanā, veicināt lībiešu valodas lietojumu.  |
| 6. Nodrošināt kultūras notikumu ierakstu veikšanu, īstenojot kultūras mantojuma dokumentētāja un arhivētāja funkciju, un audiovizuālu un audiālu jaundarbu radīšanu, audiovizuālā un audiālā mantojuma pieejamību sabiedrībai. Nodrošināt nacionālā audiovizuālā mantojuma pieejamību sabiedrībai, iepērkot nacionālās filmas, demonstrējot tās savu programmu un pakalpojumu ietvaros. Atbalstīt dokumentālo īsfilmu formāta attīstīšanu Latvijā un svarīgu Latvijas vizuālo liecību saglabāšanu. |

|  |  |
| --- | --- |
| **Sabiedriskā labuma kategorija** | **“Zināšanas”** |
| *Mērķis:* | *Nodrošināt skaidrojošu saturu, kas sabiedrībā veicinātu tiesību pratību (zināšanas par tiesībām un pienākumiem), finanšu pratību, veidotu izpratni par mūžizglītības lomu, savstarpējo attiecību veidošanu ģimenē un ar bērniem, fizisko un mentālo veselību un citām tēmām, kas ļautu iedzīvotājiem uzlabot savu ikdienas dzīves kvalitāti.* |
| 1. Nodrošināt izglītojošu saturu, kas sekmē dzīves kvalitātes uzlabošanos un veicina tiesību pratību, finanšu pratību, izpratni par mūžizglītības lomu. |
| 2. Nodrošināt saturu par pasaules un Latvijas pieredzi, zinātni un tehnoloģijām sabiedrībai aktuālajās tematikās, pilnveidojot esošos un attīstot jaunus specializētus formātus šo tematiku atspoguļošanai.  |
| 3. Nodrošināt saturu par sabiedrības fizisko un mentālo veselību, attiecību veidošanu ģimenē un ar bērniem. |

|  |  |
| --- | --- |
| **Sabiedriskā labuma kategorija** | **“Radošums”** |
| *Mērķis:* | *Iedvesmot un sekmēt sabiedrības radošumu, izaugsmi un uzņēmību visās dzīves jomās, tajā skaitā veicinot starpnozaru un paaudžu sadarbību.* |
| 1. Nodrošināt Latvijas radošo industriju, jaunrades un inovāciju tematikas integrēšanu saturā. |
| 2. Nodrošināt saturu par uzņēmējdarbības pieredzi Latvijā un padziļinātu uzņēmējdarbības vides problēmu izpēti.  |
| 3. Veicināt Latvijas iedzīvotāju radošo pašizpausmi, talantu atklāšanu un izaugsmi. Attīstīt jaunus formātus sadarbībā ar audiālās un audiovizuālās nozares profesionāļiem, tai skaitā ārpus sabiedriskajiem medijiem. Nodrošināt sadarbību, tajā skaitā kopproducēšanu, ar neatkarīgajiem producentiem, ārštata autoriem, nevalstiskā un privātā sektora organizācijām.  |

3. Uzdot LSM pēc sekojoša parauga sagatavot plānu Vidēja termiņa darbības stratēģijas 2026.-2029. gadam nefinanšu mērķu izpildei un darbības virzienu sasniedzamo rezultātu sasniegšanai 2026. gadā:

|  |
| --- |
| **1. mērķis: Latvijas Sabiedriskais medijs ir auditorijas pirmā izvēle** |
| **Nr.** | **Darbības virzieni** | **Sasniedzamais rezultāts** | **Plāns un izpilde 2026. gadā** |
| 1. | Reģionālā satura attīstība, stiprinot sabiedrisko mediju klātbūtni reģionos | Tiek attīstīta sabiedriskā medija reģionāla klātbūtne, palielinās kopējā auditorijas sasniedzamība. |  |
| 2. | Attīstīt saturu un tā pieejamību platformās, kas piesaista bērnu, pusaudžu un jauniešu auditoriju | Palielinās kopējā auditorijas sasniedzamība. |  |
| 3. | Sadarbības stiprināšana ar Latvijas neatkarīgajiem producentiem, ārvalstu sabiedriskajiem medijiem, citiem Latvijas medijiem un sabiedriskajām organizācijām | Palielinās televīzijas oriģinālsatura, kas tiek iepirkts no vai kopīgi veidots ar Latvijas neatkarīgajiem producentiem, budžeta īpatsvars. Tiek stiprināta sadarbība ar Latvijas neatkarīgajiem producentiem, citiem ārvalstu un pašmāju medijiem un sabiedriskajām organizācijām visās LSM platformās.  |  |
| 4. | Attīstīt satura pieejamību un piekļūstamību dažādām mērķauditorijām | Palielinās lineārā un digitālā satura pieejamība un piekļūstamība cilvēkiem ar invaliditāti, tajā skaitā satura apjoms ar surdotulkojumu, subtitriem, kā arī cita veida pielāgots saturs. |  |
| 5. | Nacionālās kultūras procesa veicināšana, kultūras mantojuma saglabāšana un popularizēšana | Pieaug audiovizuālu un audiālu jaundarbu radīšana, tajā skaitā filmu un seriālu veidošana. Palielinās satura par kultūru pieejamība, kas veicināta, nodrošinot tiešraides, kā arī tiek nodrošināta kultūras mantojuma saglabāšana un arhivēšana. |  |

|  |
| --- |
| **2. mērķis: Pieaugusi Latvijas Sabiedriskā medija klātbūtne digitālajā vidē un “LSM.lv” ir nostiprināta kā galvenā digitālā platforma** |
| **Nr.** | **Darbības virzieni** | **Sasniedzamais rezultāts** | **Plāns un izpilde 2026. gadā** |
| 1. | Pakalpojumu pēc pieprasījuma attīstība | Latvijas Sabiedriskais medijs nodrošina pakalpojumus pēc pieprasījuma daudzplatformu vidē, tajā skaitā mobilajās aplikācijās un viedtelevīzijā, paplašinot pieejamā satura apjomu un audzējot caur video pēc pieprasījuma (VOD) aplikācijās sasniegto auditoriju |  |
| 2. | Uz saturu un auditoriju orientēta organizācija ar “digitāli vispirms” pieeju | Tiek stiprinātas satura veidotāju digitālās kompetences un starpplatformu sadarbība, nodrošinot, ka saturs tiek radīts daudzplatformu videi, pieaugot digitālā satura budžeta īpatsvaram. |  |
| 3. | Sociālo mediju lomas definēšana sabiedriskā pasūtījuma izpildē | Ņemot vērā “LSM.lv” kā galvenās digitālās platformas lomu, definēt un realizēt atbilstošu sociālo platformu izmantošanu, paplašinot “LSM.lv” sasniegto auditoriju. |  |
| 4. | Satura inovāciju attīstība | R&D (izpēte un attīstība) sistēmas darbības rezultātā palielinās ieguldījumi inovatīvos satura formātos. |  |

|  |
| --- |
| **3. mērķis: Latvijas Sabiedriskais medijs ir uzticamākais medijs Latvijā** |
| **Nr.** | **Darbības virzieni** | **Sasniedzamais rezultāts** | **Plāns un izpilde 2026. gadā** |
| 1. | Pieaug kopējais sabiedrības un ekspertu vērtējums par medija darba kvalitāti | Tiek sasniegti vismaz 80% no Padomes noteiktajām sabiedriskā labuma mērķu vērtībām, kā arī uzlabojas visaptverošā sabiedriskā labuma izvērtējuma ekspertu vērtējums par sabiedriskā pasūtījuma izpildes kvalitāti.  |  |
| 2. | Stiprināt pētnieciskā un analītiskā satura attīstību dažādos žanros un tematikās | Pieaug pētnieciskā un analītiskā satura īpatsvars dažādos žanros un tematikās, ka arī sabiedrības vērtējums sabiedriskā labuma ikgadējās aptaujas atbilstošos rādītājos. |  |
| 3. | Iekšējās satura kvalitātes novērtēšanas sistēmas pilnveide | Vienotas programmu un pakalpojumu novērtēšanas sistēmas ietvaros tiek regulāri izvērtēts saturs, notiek satura pārskatīšana un tā kvalitātes pilnveide. |  |
| 4. | Latvijas Sabiedriskais medijs nodrošina regulāru un kvalitatīvu atgriezenisko saiti ar auditoriju | Nodrošinot caurskatāmu un regulāru komunikāciju ar sabiedriskā medija satura lietotājiem un sabiedrību kopumā, tiek stiprināta atgriezeniskā saite ar auditoriju.  |  |
| 5. | Tiek realizēta konceptuāli jauna pieeja mazākumtautību uzrunāšanai | Atbilstoši SEPLP definētajai konceptuāli jaunajai pieejai mazākumtautību uzrunāšanā tiek veiktas pārmaiņas, kas palielina satura latviešu valodā lietojumu mazākumtautību mērķauditorijā. |  |
|  | Latvijas Sabiedriskajā medijā ir vienota zīmolu stratēģija | Tiek realizēta Latvijas Sabiedriskā medija zīmolu stratēģija, pieaugot zīmolu atpazīstamībai sabiedrībā. |  |

|  |
| --- |
| **4. mērķis: Latvijas Sabiedriskais medijs ir līderis savā nozarē, izmantojot inovatīvus risinājumus un tehnoloģijas** |
| **Nr.** | **Darbības virzieni** | **Sasniedzamais rezultāts** | **Plāns un izpilde 2026.  gadā** |
| 1. | Mākslīgā intelekta izmantošanas iespēju paplašināšana | Atbilstoši tehnoloģiskās attīstības plānam nodrošināt plānveidīgu mākslīgā intelekta tehnoloģiju un rīku izmantošanu sabiedriskā pasūtījuma veidošanā, vienlaikus nodrošinot ētisku un pārdomātu tā lietošanu. |  |
| 2. | LTV un LR esošo tehnoloģisko sistēmu integrācija | Atbilstoši tehnoloģiskās attīstības plānam nodrošināt televīzijas un radio mediju tehnoloģiju un IT sistēmu vienotu arhitektūru un satura vadības un citu sistēmu integrāciju. |  |
| 3. | LSM tehnoloģisko procesu efektivizācija | Īstenojot LSM studiju modernizāciju un citus attīstības projektus, uzlabot kopējo darbības efektivitāti, tostarp procesu automatizāciju. |  |

|  |
| --- |
| **5. mērķis: Latvijas Sabiedriskais medijs nodrošina kritiskās infrastruktūras attīstību ilgtermiņā** |
| **Nr.** | **Darbības virzieni** | **Sasniedzamais rezultāts** | **Plāns un izpilde 2026. gadā** |
| 1. | Infrastruktūras plānveidīga attīstība | Atbilstoši vidēja termiņa budžeta iespējām tiek realizēts Kapitālsabiedrības infrastruktūras attīstībai piemērotākais risinājums, ņemot vērā Koncepcijā aprakstīto scenāriju detalizāciju.  |  |
| 2. | Īstenots darbības nepārtrauktības plāns | Tiek nodrošināta darbības nepārtrauktības rīcības plāna īstenošana un aktualizēšana, mazinot identificētos riskus. |  |
| 3. | Kritiskās infrastruktūras pārvaldībā un uzturēšanā tiek ieviesti efektivitāti veicinoši risinājumi | Izmantojot budžeta ieņēmumus un piesaistot līdzekļus no ES fondiem u.c. finansējuma avotiem, tiek nodrošināti infrastruktūras modernizācijas projekti, veicinot energoefektivitāti.  |  |

|  |
| --- |
| **6. mērķis: Latvijas Sabiedriskais medijs nodrošina efektīvu cilvēkresursu pārvaldību** |
| **Nr.** | **Darbības virzieni** | **Sasniedzamais rezultāts** | **Plāns un izpilde 2026. gadā** |
| 1. | Nodrošināt efektīvu cilvēkresursu pārvaldību | Atbilstoši vidēja termiņa budžeta iespējām sabiedriskā pasūtījuma kvalitatīvai izpildei un līdzekļiem atalgojuma konkurētspējas nodrošināšanai tiek noteikts optimālais štata vietu skaits.  |  |
| 2. | Realizēt vienotu atalgojuma politiku | Kapitālsabiedrībā ir caurskatāma, vienota un taisnīga atalgojuma politika un uz darba sniegumu balstīta atalgojuma un motivācijas sistēma. Atalgojuma politika veicina iekšējo un ārējo taisnīgumu un ļauj nodrošināt nozares profesionāļu piesaisti. |  |
| 3. | Veidojot vienotu uzņēmuma kultūru un atpazīstamu darba devēja tēlu, attīstīt uzņēmumu kā vienu no labākajiem darba devējiem mediju nozarē | Ikgadējā aptaujā pieaug kopējā darbinieku apmierinātība. |  |
| 4. | Nodrošināt atbilstošu ieguldījumu darbinieku profesionālajā izaugsmē un darbaspēka pēctecību | Ar katru gadu pieaug darbinieku apmācību stundu skaits, nodrošinot darbinieku profesionālo izaugsmi un pēctecību. Sadarbībā ar augstskolām un citām institūcijām tiek nodrošināta jaunu darbinieku piesaiste. |  |

|  |
| --- |
| **7. mērķis: Augstākajiem standartiem atbilstoša uzņēmuma korporatīvā pārvaldība** |
| **Nr.** | **Darbības virzieni** | **Sasniedzamais rezultāts** | **Plāns un izpilde 2026. gadā** |
| 1. | Izveidota vienota uzņēmuma korporatīvā pārvaldība | Ir ieviesti visi atbilstošie OECD labas uzņēmuma pārvaldības principi, tostarp būtiskās politikas un ar to saistītās iekšējās kārtības. |  |
| 2. | Tiek nodrošināta iekšējās kontroles, risku izvērtēšanas un kvalitātes vadības sistēmas darbība atbilstoši labajai praksei | Ikgadējie iekšējā auditora ziņojumi un veiktās ārējās pārbaudes apliecina iekšējās kontroles sistēmas, tostarp budžeta līdzekļu izlietojuma, uzraudzības efektivitāti. Risku uzraudzības sistēmas darbība ir efektīva, ļaujot laicīgi identificēt, vadīt un operatīvi novērst riskus, neietekmējot darbības nepārtrauktību u.c.  |  |
| 3. | Tiek nodrošināta efektīva uzņēmuma organizācijas struktūras pārvaldība | Ar centralizētu administratīvo sistēmu ieviešanu palielinās procesu efektivitāte. |  |
| 4. | Tiek nodrošināta darbības ilgtspēja | Atbilstoši tiesiskajam regulējumam tiek sagatavota ilgtspējas politika un stratēģija un sniegts ilgtspējas ziņojums. |  |

4. Informēt par šo lēmumu VSIA “Latvijas Sabiedriskais medijs” valdi.

5. Atbildīgās Padomes locekles par šī lēmuma izpildes kontroli ir Sanita Upleja-Jegermane un Una Klapkalne.

Lēmums sagatavots elektroniski uz 8 (astoņām) lapām.

**Padomes priekšsēdētāja (*paraksts*)\* S. Upleja-Jegermane**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU